text: Brugsen i Uldum genåbnet
  16 november 2012 kl. 16.51
  Dagli'Brugsen i Uldum er genåbnet efter flere dages rottejagt. Der er ikke blevet fundet spor af skadedyrene i butikken.
  - Vi har skilt hele butikken ad sammen skadedyrsbekæmpelsen tre gange. Det var en større omgang, men vi fandt ingenting, siger uddeler Kenneth Rasmussen til Horsens Folkeblad.
  Rottebekæmpelsen gik i gang, da en medarbejder mente at have set en rotte på lageret.
  Alle mindre åbninger i bygningen er blevet lukket.
  - Hvis der på noget tidspunkt har været en rotte er den væk nu, og hvis den har noget familie i området, kan de i hvert fald ikke komme herind, siger uddeleren.
  